קנת אנגר

קנת אנגר (באנגלית: Kenneth Anger; 3 בפברואר 1927 - 11 במאי 2023) היה במאי קולנוע ניסיוני מחתרתי, שחקן וסופר אמריקאי. אנגר התמקד ביצירת סרטים קצרים והפיק כמעט 40 עבודות החל משנת 1937, מתוכן תשעה נכללים בסדרת Magick Lantern Cycle. סרטיו משלבים סוריאליזם, הומוארוטיקה ותמות אוקולטיות, ותוארו כמכילים "אלמנטים של ארוטיקה, דוקומנטריה, פסיכודרמה ומופע ראווה". אנגר נחשב לאחד מחלוצי הקולנוע הגאה בארצות הברית, כאשר כמה מסרטיו יצאו לפני שהומוסקסואליות הפכה לחוקית במדינה. ביצירתו הוא הרבה לעסוק במיסטיקה ובהשפעתו של אליסטר קראולי, המאגיקון הבריטי ומייסד תורת Thelema, בה היה אנגר חסיד נלהב.

ביוגרפיה
אנגר נולד בקליפורניה. הוא גדל בהוליווד וכבר בילדות הושפע מאווירת הקולנוע של העיר. בין השאר למד בצעירותו בבית ספר לריקוד שבה למדה שירלי טמפל. בשנת 1935 שיחק אנגר בגרסה קולנועית של חלום ליל קיץ של הבמאי מקס ריינהרדט.

אנגר החל להסריט סרטי חובבנים כבר בגיל 11. סרטו הראשון שזכה לתפוצה היה הסרט הקצר "זיקוקין" בשנת 1947. בנוסף לעבודתו כבמאי כתב אנגר ספר בשם "הוליווד -בבל" שעסק בשערוריות בעולם הסרטים. הספר יצא לאור בשנת 1958 וזכה להצלחה גדולה.

בשנת 1967 נגנב עותק ראשוני של סרטו הקצר "עליית לוציפר" על ידי אחד מחסידי צ'ארלס מנסון. בעקבות הגניבה הודיע אנגר על פרישתו מעסקי הקולנוע. למרות זאת חזר לאחר תקופה קצרה לביים סרטים ואף השלים את עליית לוציפר.

סרטיו של אנגר עסקו לרוב בהומוסקסואליות, תורת הנסתר, אלימות, הזיות וסמלי תרבות אמריקאים.

אנגר נפטר ב-11 במאי 2023.

 פילמוגרפיה 
תאריךכותרתאורךהערות1937Ferdinand the Bullלא ידועסרט אבוד1941–42Tinsel Tree3 דקותסרט אילם בשחור-לבן שבו אנגר צבע ידנית את הלהבות בזהב-אדום. מציג עץ חג מולד שעובר קישוט ולאחר מכן נחשף, מופשט ונשרף.1942Prisoner of Mars11 דקותסרט אילם בשחור-לבן המשלב מדע בדיוני עם המיתוס היווני של המינוטאור. העלילה עוסקת בנער אלקטרי מכדור הארץ שנשלח בטיל למאדים ומוצא עצמו במבוך מלא בעצמות של מתבגרים שנשלחו לשם בעבר.1943The Nest20 דקותסרט אילם בשחור-לבן על אח ואחות המתבוננים במראות, עד שדמות שלישית גורמת להם לאלימות הדדית לפני טקס קסום שמשחרר כישוף על האחות.1944Demigods (Escape Episode)35 דקותמבוסס על המיתוס של אנדרומדה, נערה כלואה בכנסייה נאו-גותית מתפוררת ונשמרת על ידי פנאט דתי עד שהיא ניצלת על ידי נער המייצג את פרסאוס.1945Drastic Demise5 דקותסרט אילם בשחור-לבן שתועד על ידי אנגר בהוליווד ביום הניצחון על יפן (V-J Day), מסתיים בתמונה של פטריית פיצוץ גרעיני.1946Escape Episode27 דקותגרסה מקוצרת של Demigods, עם מוזיקה של "שירת האקסטזה" של סקריאבין וצלילים של ציפורים, רוח וגלי ים.1947Fireworks15 דקותסרט שחור-לבן, עבודה הומוארוטית דרך עיניו של הדמות הראשית, אותה משחק אנגר עצמו.1949Puce Moment6 דקותסרט צבעוני בכיכובה של איבון מרקיז, המתאר אישיות מפורסמת בביתה, בו היא בוחנת שמלות ובשמים.1949The Love That Whirlsלא ידועהושפע מספרו של ג'יימס פרייזר הענף הזהוב, התרחש בציוויליזציה האצטקית וסיפר על נער שנבחר למלך לשנה לפני שהוקרב בטקס. הסרט נהרס במעבדת פיתוח בשל התנגדות לנושא ולעירום שבו.1950Rabbit's Moon16 דקות (1971), 7 דקות (1979)צולם בפורמט 35 מ"מ, מתרחש ביער קטן בו ליצן מביט מעלה אל הירח, שם חי ארנב.1951–52Les Chants de Maldororלא ידועמבוסס על הספר שירי מלדורור של איזידור דוקאנס. הופקו רק צילומי ניסיון עם רקדני בלט מצוות המרקיז דה קובאס.1953Eaux d'Artifice12 דקותסרט קצר, מונוכרומטי בגוון כחול כהה, עם רגע צבע אחד – מניפה הנפתחת בירוק בוהק. דמות אישה נראית בשמלה אלגנטית ומשקפי שמש, כאשר מים זורמים מסביב כסמל לתשוקה ולמיניות. הסרט מלווה בקטע חורף של ויואלדי מתוך ארבע העונות.1953Le Jeune Homme et la Mortלא ידועמבוסס על בלט מאת ז'אן קוקטו, סרט אילם בשחור-לבן בכיכובו של ז'אן בבילה. שימש כפיילוט לגיוס תקציב להפקת גרסה צבעונית, אך הפרויקט לא התממש.1954Inauguration of the Pleasure Dome38 דקות1955Thelema Abbey10 דקותסרט קצר בשחור-לבן על מנזר תלמה של אליסטר קראולי בסיציליה, ובו ניתוח של הפרסקאות האקזוטיות, בסיועו של הסקסולוג אלפרד קינסי.1961L'Histoire d'O20 דקותמבוסס על הרומן הסאדו-מזוכיסטי סיפורה של או מאת פולין ריאז'. אנגר טען שהכסף למימון הסרט הגיע מכופר ששולם לחוטפי אריק פיג'ו, יורש חברת הרכב פיג'ו.1963Scorpio Rising29 דקות1965Kustom Kar Kommandos3 דקותסרט צבעוני בו גברים צעירים מעריצים מכונית יוקרה, ליטוש הכרום והפח שלה, והנעת המנוע בליווי השיר Dream Lover של The Paris Sisters.1969Invocation of My Demon Brother12 דקותסרט צבעוני עם פסקול אלקטרוני של מיק ג'אגר, כולל סמלים ופעילויות שטניות כמו הלוויה שטנית לחתול. מופיעים גם אנטון לה-וי, קטעי חדשות ממלחמת וייטנאם וצילומים מהופעת הסטונס בפארק הייד בלונדון לאחר מותו של בריאן ג'ונס.1970–1980Lucifer Rising29 דקות1976Senators in Bondageהוכרז אך לא הופק1977Matelots en Menottesהוכרז אך לא הופק1979Denunciation of Stan Brakhage7 דקותהוכרז אך לא הופק2000Don't Smoke That Cigarette!45 דקות2000Hollywood Babylon4 דקותבבימוי משותף עם ניקו ב.2002The Man We Want to Hang12 דקותצילומים של יצירות אמנות מאת או בהשראת אליסטר קראולי, עם מוזיקה מאת אנטול ליאדוב.2004Anger Sees Red4 דקותקטע של גבר שרירי בשם "Red" הולך בפארק, נתקל באנגר עצמו, ולאחר מכן חוזר לביתו.2004Patriotic Penis2005Mouse Heaven11 דקותמונטאז' של פריטי אספנות נדירים של מיקי מאוס עם פסקול של שירי פופ.2007Elliott's Suicide15 דקות2007I'll Be Watching You5 דקות2007Green Hell4 דקות2007My Surfing Lucifer4 דקותשימוש בקטעי ארכיון להצגת חייו הקצרים של בונקר ספרקלס, בנו החורג של קלארק גייבל ואגדת גלישה.2008Foreplay7 דקות2008Ich Will!35 דקות2008Uniform Attraction21 דקות2009Brush of Baphomet1 דקה2009Death42 שניותחלק מפרויקט 42 One Dream Rush בחסות מותג הוודקה 42 Below.2010Missoni2 דקות 32 שניות2013Airships9 דקות

לקריאה נוספת
עפר שלח, לקסיקון קולנוע, כרך ב', הוצאת הקיבוץ המאוחד, תל אביב, 1990

קישורים חיצוניים





קטגוריה:קצרמר קולנוע
קטגוריה:במאי קולנוע אמריקאים
קטגוריה:להט"בים אמריקאים
קטגוריה:תרבות להט"ב
קטגוריה:שחקנים הומוסקסואלים
קטגוריה:במאים להט"בים
קטגוריה:אמריקאים שנולדו ב-1927
קטגוריה:אמריקאים שנפטרו ב-2023